Resumen de la tertulia del 23 de febreru de 2010        Na que participaron    •   Profesor del Departamentu dInformática de la Universidá dUviéu y autor del llibru Dos visiones asturianes de les nueves tecnoloxíes    •   Entamador de Softastur. Software llibre nasturiano    •  y  Desarrolladores del traductor Eslema. Traductor automáticu al asturiano    Faciéndose cargu la presentación           Poli Mencía  Podemos entamar colo que yel conceptu de software llibre. Anque lu conocéis toos, ye volver un puquiñín a lo que son los oríxenes de la informática. Tanto nos 70 como nos  60 nun existíen nengún tipu llimitaciones pa tolo que yeral software y el conocimientu interaccionaba dunos con otros. Pero a partir de principios de los 80 o finales de los 70 ye cuando IBM entama a dicir quel software ye propiedá dél y que nun-y dexa a nadie alteralu, modificalu, distribuílu nin facer absolutamente nada.  Un exemplu que se pon siempre pa ver a qué estremos llegaron yel duna impresora quellos cedieron al MIT [Institutu de Tecnoloxía de Masachusetts] y que necesitaba una  modificación pa que pudiere funcionar. Resulta quellos yeren a facer esa modificación, pero nun podíen porque yera illegal. Y tuvieron que llamar a la empresa que-yos la cedió pa quellos mesmos la modificaren.  El software nun ye diferente de lo que ye cualquier otra área de conocimientu. Y munchos de los que tais equí teneislo comprobao. Cómo, por exemplu los dEslema, aprovechando conocimientos dotres llíngües, pudistis modificar y crear un productu nuevu. Ol casu de la xente de Softastur, lo mesmo,  símplemente una traducción ya ye una modificación del productu. Y eso col software privativu nun se puede facer.      Xabiel García Pañeda  De la introducción que ficisti, bien, pero falta dicir una cosa, que ye ¿por qué esi cambiu nel modelu de negociu? Esi cambiu vien porque al entamu de la informática lo importante yeral hardware, lordenador. Lordenador yera lo más caro, lo valioso. Perol harware pierde valor, ya tol mundu tien un ordenador. Alcordái-vos que  nEspaña, los dos primeros ordenadores que llegaron foron, ún pa facer la facturación de Renfe y otru pa intentar consiguir la bomba atómica. Pero agora ya empiecen a tar per tolos llaos. Esti chigre de xuro que tien un ordenador. Entós pierdel valor, y lo quentama a tener valor yel software. Y nesi momentu dizse ¡Ostia, hai que ganar perres con esto!  Entós el software privativu, como tu lu llames, sal como un modelu de negociu, y años después, como modelu contestatariu, intenta tornase al sofware llibre,  nun creo que como modelu altruista xeneralizáu. Hai, sí, un modelu altruista, que ye puntual, pero nun ye xereralizáu porque la mayoría del sofware llibre que nosotros conocemos, anque tea fechu por indivíduos, detrás hai grandes empreses que tan apurriendo perres pa paga-yos el sueldu a esa xente, pa face-y la guerra a Microsoft, porque como ta tan implantáu, ye la única manera de baltálu desi entornu toupoderosu, porque prácticamente tuvo a puntu dalgamar el cien por cien del mercáu.      Xandru Armesto  Yo camiento que ye al revés, que yera llibre, convirtióse en privativu y tornó otra vez la llibertá.    Bueno, en parte tienes razón nel tema les empreses quinvierten perres nel software llibre y que fundamentalmente lo que quieren ye una parte del mercáu. Y ye la forma dentrái al xigante de Microsoft. Pero tamién ye verdá que, antes que llegaren les empreses, yera la xente la que lo facía, contestatariamente, y por razones de tipu cultural o étiques.        Xabiel García Pañeda  Sí, ye un modelu  contestatariu, eso ta claro, ye un modelu rebelde que ye emburriáu por delles empreses.    Pero cuando te plantees instalar el software llibre nun entornu empresarial, resulta que ta fecho por xente que lo fai voluntario, y resulta quún de los que fizo una parte, esto ye un casu que nos pasó a nosotros, de repente casóse y tuvo un fíu, y soltól fusil, y hasta quotru empieza a ponese con eso y empieza a garrar el puxu, pasen seis o siete meses, pero los mios clientes nun esperen. Y eso pasa de  verdá nel entornu nel que la xente ye voluntaria.  ¿Ónde nun pasa, o ónde nun se nota? Pues onde esa xente taba faciendo software llibre, pero pagao. Ye nesi entornu cuandol software llibre ye responsable. Porquel problema que se plantega ye questo ta fecho por una comunidá, y ¿quién yel responsable delantre min de que, si yo uso esi software, nun va haber un problema?  Cuando hai una empresa, y pagues, si hai un problema y el defeutu ye del software, yo puedo dir por ellos, pero ¿qué pasa nuna  comunidá?    Así, que, por posicioname, anque de xuro que me satanizaréis, tengo que dicir quel software llibre ta mui bien, porque ye contestatariu, porque busca romper monopolios y tamién ye mui importante notru entornu, pa mi clave, que ye: bien, hai un software potente, bono, de pagu, pero yo quiero facer coses cencielles, nun necesito o nun pueo algamar eso tan potente, y nun momentu un grupu dusuarios dedicól tiempu en facer una ferramientina interesante, y dala gratis, con fines  llimitaos, pero que fai queso espoxigue y se meyore esi productu.        Poli Mencía  Bueno, quería esclariar un par de cosines. El software llibre nun ye gratis o nun tien por qué selo. Les empreses que lu creen pueden cobrar perfectamente por esi tipu productos, exactamente igual quel software privativu. La única diferencia ye que permiten quesi software seya modificáu o adaptáu o redistribuíu.  Estes empreses, en realidá, nun vienden software, sinón que lo que venden yel valor añedíu del conocimientu desi software.      Xabiel García Pañeda  Sí, pero eso tien el problema que dicía antes, que ruempes la cadena de responsabilidá. Si tu modifiques el software yo dexo de ser responsable de lo que tu distribuyes modificao. Y eso ye peligroso en dellos casos, anque notros ye mui productivo.  Hai que tener el cuenta el grau de dañu que pue causar esi software.      Xandru Armesto  Respeutu a la responsabilidá del software, en realidá cuando se viendel software privativu, nun hai  un modelu de llicencia establecíu llegalmente, y ente les condiciones que firmes, una delles ye que nun te dan garantía.    Quier dicir que si defragmentando, cárguestel discu, el problema, según la llicencia ye, o tuyu, o, en tou casu, del fabricantel hardware.      Xabiel García Pañeda  Sí, munches de les cláusules que se ponen nes llicencies son fraude de llei, y llueu hai que peleales nos tribunales. Ye como dicir: oye, yo faigote una operación dun güeyu  y cortéte una pata, pero nun yera responsabilidá mía, alcuérdate que firmaste un papel. Pero bueno, eso tenemos que velo.      Xandru Armesto  Tu cuando compres un equipu y lu prendes, lo primero que te sal ye lalcuerdu de llicencia. Pues tar en desalcuerdu con esa llicencia, formal y llegalmente. Pero dehí a que te vuelvan les perres desi software que nun aceptes la llicencia, que ye lo que tendríes derechu por llei…  Danse casos de dir a los tribunales porque  nun aceutes la llicencia de Microsoft y nun ganar.      Xabiel García Pañeda  Ta claro que si ponen unes cláusules y son fraude de llei, son fraude de llei, y si vas a xuiciu tienes una posibilidá de ganálu, aunque lo firmares. Eso ye como dicir, voi trabayar nesta empresa y aceuto que, antes de llegar, voi baxar los pantalones. Eso ye una cláusula del contratu abusiva, ye un fraude.  Y ye verdá que la lexislación nel campu informáticu ye de pena. Aunque hai ciertes  garantíes que sí se cumplen.        Xandru Armesto  Nun niego que una gran multinacional seya capaz denfrentase a eses lleis y ganar nos tribunales, pero lusuariu normal de la cai pierde. Y non solo nun-y vuelven les perres del programa por nun aceutar la llicencia, tien que quedase col equipu, col programa, tien que pagalo too, hasta les costes del xuiciu.    Afortunadamente, nesi campul software llibre establez claramente lo que se pue facer. Que vien ensin garantía, por supuestu, igual que lotru en realidá, pero tienes claro qué sí  puedes facer col programa.    Non como los contratos de llicencia de los programes privativos, onde al final, dempués de toles cláusules, al final nun te queda claro siquiera sil trabayu que vas facer utilizandol formatu desi programa en cuestión vas tenelu disponible nel futuru, dependiendo de si la empresa va desapaecer o non.    Y por exemplu, nel casu educativu, que yel mio campu, agora tan llegando les pizarres dixitales, y topámonos con programes quusen formatos propios,  privativos, formatos onde nosotros vamos tener que facer los nuestros materiales. Desta forma, estos materiales que facemos, que son nuestros, van tar cautivos dun formatu, un formatu que ye propiu duna empresa.      Xabiel García Pañeda  Pero ye quesi ye otru problema diferente. Trátase del software basáu nestándares. Toi na W3C, que ye ún de los grandes facedores destándares, y ehíl conceutu ye diferente, una cosa ye facer software llibre o privativu y otra cosa ye  facer formatos privaos o basáse nestándares. Tu puedes facer un software pol que cobres y que nun dexes quamplíen, nin reutilicen, nin viendan, y tar basáu nestándares, y, aunque nun tien munchu sentíu, pues facer un software llibre nun formatu propiu, que nun tea basáu nestandares. Los estándares son una clave.    Nun sé si se interpretó que criticabal software llibre, digo quhai veces que ye mui interesante y otres que nun ye tanto, y hai que lo combinar como un modelu de negociu más,  contestatariu y mui bonu pa romper monopolios, y sobre too pa emburriar xente que nun tien posibilidaes dalgamar eses ferramientes, munches veces cares.    Ensin embargu soi un fanáticu del software destándares. Usar estándates ye bonísimo, porque utilicen un software privativu duna marca A o de una marca B o un software llibre, esi trabayu, esi documentu, esi conocimientu que yo almaceno nesi formatu, llueu voi poder cambialu o reutilizalu. Y eso dame cierta llibertá, por dicilo asina. Güei toi  contigo, pago, mañana toi con él, pago, pero mañana, si me da la gana, nun pago o fago lo que seya, y los datos, quesos sí que son míos y non de la empresa, puedo seguir calteniéndolos.        Arsenio Coto  Tas poniendo un modelu mui real de lo que yel software llibre y el software privativu en cuantes quún cuesta perres y lotru non , pero creo que dientro España tenemos una situación un poco distinta, porque tovía ye mui complicao que la xente piense en software polo económico. Tola xente que conozo, cuando compra un ordenador nuevu o lo que seya, diz,  tengo que baxar lOffice pa instalalu o tengo que pidí-ylu a nun sé quien que me lu dexepero nadie diz, voi a usar ésto, que ye llibre y quamás funciona mui bien.  Por exemplu, en cuestión dofimática, lOpen Office, pa min, polo menos, en función de lo que se pue facer con él, pa facer trabayinos, ta mui bien. Ye un programa mui competitivu.  Pero notes materies ye mui difícir competir. Por exemplu, trabayo en diseñu gráficu, y trabayar con Gimp ya Inkscape nUbuntu ye mui complicao  comparao coles posibilidaes quofrez el software dAdobe, que yel gran dios de la so categoría. Aparte de problemes con otres munches incompatibilidaes derivaes dello, como son tipografíes y más coses.    Pero mui poca xente paga por usar esos programes, anque trabayen nel campu del diseñu gráficu y tengan empreses contundentes. El problema de base que tenemos nesti pais ye no económico, les perres nun son un factor diferencial a la hora descoyer ente trabayar con esti software o col otru.      Xabiel García Pañeda  Home, ye que sil software que ye de pagu se piratea, entos el llibre ta al mesmu nivel.  Pa un usuariu común, non un téunicu, ¿cuála ye la diferencia?  Él nun va a reutilizar el códigu, nin lu va ampliar, eso ye pa una minoría, pero él, como usuariu, quier navegar por fueyes, quier ver películes, y la diferencia pa él ye que ye gratis o non-gratis.  Y resulta que pa él nun hai diferencia, ¿por qué? Porque lo pirateamos too, coño.  Pero esi ye otru tema. Si lo tamos faciendo bien o non, o si les empreses se dexen, porque toi seguru que les empreses déxense. Con que paguen les empreses va bien, y cuando non méten-yos un paquete que pa qué.  Eso funciona seriamente nos paises nórdicos, pero nosotros queramos o non, tamos ehí al borde, somos el norte del sur, y pirateamos muncho.    El planteamientu que faigo, obviamente, yel dun informáticu que cree que pa que la informática se desarrolle tien que mover negociu,  porque si non, los que somos informáticos, los que vienden productos informáticos, nun ganamos perres, y a la hora la verdá, manducamos, y los que tienen fios, van a escuela y compren llibros, y como los llibros nun son llibres, hai que pagálos, y los zapatos tampoco son llibres…      Xandru Armesto  Ye que tas plantegando la idega de negociu de cobrar por productu, y el modelu nel software llibre camudó muncho. Yo cobro pol sofitu técnicu.  Tas diciendo: ye que cobro  polos zapatos, bien, pues yo cobro por llimpialos.  Tas notru modelu de negociu distintu.        Xabiel García Pañeda  Perol modelu de negociu de la industria informática española yel cobrar polo que te viendo. Porque pa quel modelu de negociu del mantenimientu seya lo bastante voluminosu, teo quinstalar esi productu en munchos sitios.  El modelu de negociu del mantenimientu ta bien nentornos grandes, tamién depende de qué productos. Y güeyu, el mantenimientu en software llibre ye muncho más grande porque, al facese de forma  comunitaria, xenera munchos problemes, dactualización, de paquetes que nun casen bien unos con otros… y esi mantenimientu ye productivu. Ye un bon negociu.  Incluso pa un informáticu, va a una empresa y diz, mira, tienes que pagame un millón de pesetes y nun tien futuru. Pero si diz, mira, doitelo gratis pero va col mantenimientu. Ye un buen modelu.    El software llibre nun ye mas quotru modelu de negociu más. Y ye interesante y además necesariu, pero nun pué ser lúnicu modelu.      Un asistente  Nel momentu en quel modelu económicu del software llibre pueda enfrentase con empreses habrá manera de que se ruempal monopoliu, pero mientres, nun dexamos de tar a nivel domésticu, que nun dexa de ser un primer pasu.        Xandru Armesto  Tamos tratando munchol software llibre dendel modelu de negociu, y ye una parte importante y mui interesante, anque a min, personalmente nun me da muncho más. En sin embargu tamos escaeciendo un puquiñín la parte que tien que ver coles implicaciones sociales.  Cada vez que se crea un artefactu tecnolóxicu y se mete nuna sociedá, va tener unos efeutos. Pero lo importante nun ye lartefautu teunolóxicu en sí, sinon les construcciones sociales que se faen alredor.  Y nesi sentíu, tolo que tien que ver col software privativu propón un modelu social, mientres quel software llibre propón otru modelu social bien distintu.  Per un llau tal modelu del yo soil que sé yo soil que tien el conocimientu y tu nun lu pues tener, ye míu y yo nun te lu voi  dexar tu nun pues compartir esto que tu compres, esto que tu tienes. Ye como si tu comprares un coche y llega un amigu y dizte oye, ¿déxesmel coche?, y tu dices non, nun te lu pueo dexar, porque llegalmente, cuando firmél contratu dixi que yo soi lúnicu conductor.  Mientres que nel software llibre ye xusto lo contrario, ye la construcción de la comunidá alredor del artefactu. Una comunidá que comparte, quintercambia conocimientu y que construye na dirección que decide la propia comunidá. Non  na dirección que decide un xefe metíu nuna oficina.  Ye verdá que munches veces les comunidaes nun funcionen como deben, pero polo menos hai una comunidá de persones, de xente normal, decidiendo.    Por exemplu, nosotros, cuando queremos llocalizar el sofware, simplemente ponémonos en contautu cola xente que lu tien y vemos cómo facemos la traducción. Y ellí, nadie te diz non, non, ye que nun puedes non, non, ye questo ye nuestro. Sinon venga, alantre, les ferramientes son éstes puedes tirar per equí o per ellí si tienes alguna idea de meyora, pónnosla, igual lo facemos.  Y, claro, metete dientro una comunidá desi estilu, ye tamién aprender cómo funcionen, y participar dientro un esquema de llibertá.        Xabiel García Pañeda  Pero tas falando duna comunidá de desarrolladores, non duna comunidá dusuarios.  Y el usuariu sí participa, porque si lusuariu nun lo ve, nun lo compra, y si nun lo compra, la empresa va a tomar pol sacu.  La cuestión ye que lusuariu siempre tien la última palabra, nel software  llibre y nel software propietariu.  Vi grandes empreses que se dieron grandes hostiazos, y falamos equí dIBM, que fuel quinventó too esto, pero col software diose grandes hostiazos. Y cambió la so filosofía de negociu totalmente. Y apuesta muncho pol software llibre porque ye una de les quapurre perres col conglomeráu Sun pa que Linux espoxigue. Y tamién cambió la so filosofía de sacar paquetes y ta puxando por proyeutos a medida.  Davos cuenta, yo faigo un productu a midida pa un paisanu, y  doil códigu, códigu abiertu, y además dexo que faiga con ello un panderu. Y en munchos casos compártese beneficios, o revéndese.  Nun ye un modelu de software llibre. Yo cobro-y y retengo cierta parte los derechos. Pero sí maproximo. Nun ye una comunidá, ye tamién una alternativa de negociu.      Xandru Armesto  Pero la construcción social que se fai alredor ye bien distinta.  Yo puedo envia-y un informe derrores a Microsoft que va ayudar a meyorar el  productu, pero nel momentu nel que doi a enviar, esi informe derrores conviértese en propiedá esclusiva de Microsoft, y la mio aportación van utilizala pa facer esa meyora y pa vendéla otra vez. Mientres que nel otru modelu non. Nun oculten esi informe derrores, ye vistu por cualquiera y con él constrúyesel siguiente pasu.        Poli Mencía  Una cosa que me prestaria enllazar agora con esto yel tema de lAlministración. Hasta agora tuvimos falando del tema de grandes empreses, y la gran empresa nAsturies ye lAlministración.  Falando del tema del  conocimientu, del que faló antes Xandru, si apuestes pol software propietariu basau en determinaes empreses, el conocimientu nun revierte nel texíu de la zona. Mientres que sinviertes nun software que ye llibre si puedes xeneral, en dalguna manera, un texíu alredor.  Esti yel casu dEslema, por exemplu, simplemente, ¿cuantes persones contratastis? ¿Cinco, non? Non, cuatro. Bueno, cuatro persones, ye dicir, gracies a utilizar software llibre creáronse cuatro puestos de trabayu. ¿Puede contase un poco la  esperiencia?      Un asistente (Xulio Viejo)  Bueno, el procesu pol que preguntes foi un poco na llinia de lo que comentaba antes Xandru. Nun ye un procesu orientáu a lAlministración o a empreses, ye simplemente un procesu que naz dun impulsu más o menos natural de búsqueda de conocimientu. Nun ye un proyectu orientáu a financiase pa desembocar nun productu concretu, como puede ser el gran traductor sinon simplemente como una ferramienta danálisis de datos  llingüísticos, de mano, por un interés puramente filolóxicu.  Pero inclusol segundu pasu tampoco respuende a una voluntá, digamos mercantil, nin muncho menos, o política si quies, sinon simplemente desarrollar una ferramienta que tien una aplicación cultural y polo tanto, de tipu social. Y lAlministración recibiólo nesi plan.    Y bueno, si me permitís rematar largumentu, aunque toi asistiendo a esta tertulia un poco de outsider al final, el problema esti del software llibre, y del so potencial  aprovechamientu social o comercial, nun ye mui distintu del que puede representar la escritura, por exemplu, como ferramienta facilitadora del conocimientu.  La escritura, si lo pensamos un poco, yel primer software de la humanidá ¿non?, el primer mecanismu de computación formal de conocimientu. A partir dehí, ¿hasta qué puntu eso, laccesu a la escritura y les posibilidaes quabre la escritura, debe contemplase linterés social, cultural, de cohesionar comunidaes, davanzar hacia oxetivos comunes? ¿y  en qué momentu da el saltu a productos ya concretos de tipu privativu?, que me paez un saltu lexítimu, eh.      Xabiel García Pañeda  Yo lo que defendo equí, fundamentalmente, anque pueda paecer que toi a favor dotres temes, más que nada por facer dabogáu del diablu, y porque haya salsa na tertulia, ye quen cada momentu y en cada entornu hai un modelu de negociu que ye meyor quotru.  Si viendes poques unidaes, y de productos mui específicos, dendel puntu vista  nuestru, de profesionales del sector, el software llibre paez que nun ye mui interesante. Si vas a otru tipu de modelos, puede ser interesante un modelu intermediu. Y si vas a grandes distribuciones, incluso onde se reunen conxuntos dempreses, o que haya otros intereses comerciales pa destruir un monopoliu, el software llibre ye perfeutu.  Y en temes del entornu cultural, y sobre tou en zones perifériques abandonaes de la mano de dios, como ye la nuestra, entós ye la única solución que nos queda pa  munches coses.    Y a eso hai que xugar, con dos oxetivos, primero, dar el meyor serviciu al usuariu, al ciudadanu, pa que la sociedá espoxigue y segundo, consiguir el meyor modelu de negociu pal profesional, que yel quemburria.    Porque quiero dexar clara una cosa, ye diferentel profesional de la informática, quel brico-informáticu. Lo mesmo que ye diferente el que ve Bricomanía y fai unos chorrios como faigo yo, quel que quier vivir dello. Tienen oxetivos diferentes.  Y eso  pasa na informática, y tovía nun tamos lo suficientemente maduros pa diferenciar eso. Munches veces piénsase que cualquiera fai un sistema, y nun ye lo mesmo facer una fueya web fácil, que la fai cualquiera, a facer un gran sistema. Y entós, entren los brico-informáticos y los profesionales traten de facer otres coses.        Xandru Armesto  Quisiera retomar delles coses que comentasti enantes.  Per un llaul tema del usuariu. Dicíes que al usuariu nun-y importa tener accesu al códigu porque nun lu va a modificar. Pero creo que tamos olvidando  cuestiones importantes comol tema de la privacidá. Una de les llibertaes del software ye utilizalu pa lo que a ti te de la gana.  Nel software privativu lleven años desarrollándose, y empezarán a implantase seguramente en breve, sistemes de reducción de derechos. Ellos llámenlos dotra forma peron realidá son restricciones de derechos. Programes ente los cuales el fabricante, el dueñu del software, que nun yes tu que lu pagasti, ye él que lu tien llicenciáu, podrá acceder al to equipu pa comprobar que  lo que tienes ye llegal. O seya, puede acceder al to equipu pa borrate un ficheru, como pasó colos llibros eléctrónicos. Va poco, cola novela de George Orwell, xente que compró a través dinternet la novela de 1984, si nun menquivoco, y de repente llegaron un día, prendieron laparatu pela mañana, punxéronse a lleer a partir de la páxina 53, porque yera onde taben, y nun taba. Nun taba porquel dueñu borrólu. Si, efectivamente, devolvieron les perres, pero nun yes dueñu de lo que tienes dientrol to equipu.  Un equipu y una llicencia que tu pagasti, y nun yes dueñu.  Entós al usuariu sí que-y importal tema laccesu.    Y per otru llau, comentastil tema de lAlministración. Hai gran cantidá de proyeutos de software que se desarrollen porque lalministración pon pasta. Y nun necesariamente son toos software llibre. Dellos son software privativu.  Entós, curiosamente, col dineru los tos impuestos tan desarrollando un software pol que te van cobrar después. Ye acoyonante, van cobrate dos  veces, por desarrollalu y encima vas tener que paga-yos por esi software cuando lu quieras usar.      Un asistente (Xelu Neira)  Una cosa que me prestaría que se tocase un puquiñín yel tema del software llibre nAsturies y que dalguién comentase sobre coses que se tan faciendo equín software llibre. Por exemplu lotru día presentóse Astúrix, una distribución de Linux fecha equí y por asturianos y hai xente equí tamién que trabaya con interfaces y desarrollos nasturiano.  ¿Cuál sería linterés que puede tener pAsturies el software llibre?      Xabiel García Pañeda  Bueno, como naide fala, en cuantol tema del software llibre nAsturies, yo asistí a la presentación del Eslema, y paezme mui adecuául modelu de negociu que se utilizó, partiendo de la xente que ta trabayando nello, sobre too los dAlicante. Y teniendo en cuenta que quizá linterés comercial yera nulu, y consiguiéronse unes perres de lalministración, y va dar un  serviciu mui bonu.  Y cuando vil productu final tuvi que decir: quedó mui bien. Y felicítovos dende equí.    Por embargu la distribución dAstúrix nun la vi, pero creo que ye mui bono. Y tamién puede xenerar negociu.    En cuanto al tema de que lAlministración trabaye pol software llibre, tien una cosa bona y una cosa mala. La cosa mala ye que los elementos que se tan usando pa facer esos sistemes, munches veces son menos desarrollaos y más primitivos que los que se compren, y al final  lleva a que lesfuerzu y el tiempu de desarrollu ye muncho más grande que comprar un paquete.  Y tien una cosa bona, que tienes el control, y vas ser tul que tienes que consiguir que funcione o que nun funcione, y mañana tamién puedes modificálo o correxir dalgún defeutu.  Y encima vas formar xente equí, nAsturies, vas dar trabayu, y eso ta bien tamién. Anque pol contrario va costáte más perres.        Un asistente  Nun se si vos dais cuenta, pero imaxino que sois toos informáticos y faláis como tales. Yo soi lúnicu reconvertíu a la  informática, colo cual dinformática sé bastante poco. Pero sin embargu antes falabes de modelos de negociu y de cuando los proyeutos son pequeños y yo creo que al final eso ye una visión que lo que vas facer col to modelu de negociu, non del modelu en sí.  Por exemplu dicíes quel software llibre funciona mui bien pa coses pequeñes, pero Open Bravo ye software llibre. El tema ye quel modelu de negociu de Open Bravo nun yel productu, ye básicamentel formate a ti, el serviciu que te pueden dar, la  consultoría, que val un güevu, y por mui llibre que seya, nun intentes parametrizalo tu.  Sé dalgo dinformatica y en dos años nun fui capaz de dar dalta un almacen tovía.    Conclusión, el modelu de negociu, ¿énde ta?, ¿na llicencia del productu? o ¿nos servicios que vas desarrollar después?  Y un modelu de software llibre permíteme formar al tío. Y cuidao ¿eh? Que val una pastísima. Toi falando de 15.000 euros pa entamar con un grau decente.    Y pacabar, ¿daisvos cuenta lo  casi imposible que ye montar una empresa media, dusuarios medios, con software llibre?  Hasta que nun seyamos capaces de quun puntu se siente y pueda facer un TC, daqué que faen toles empreses - toles empreses tienen nómines más o menos, con software llibre- la batalla contra Microsoft tenémosla perdía.      Otru asistente  Ya, pero por exemplul navegador Firefox ya entama a vese bastante xeneralizáu nes empreses. Yá nun ye una cosa quusábamos cuatro frikis.  Ye perder el miéu. Una empresa siempre ye conservadora, nun va arriesgase a dar un pasu, a facer una cosa que después puede costái munches perres.  Pero si ve que furrula, y que va hasta meyor…        Xandru Armesto  Nesi sentíu ye mui interesantel tema la formación. Y engánchome col tema míu, que yo esperaba una tertulia menos centrada nos modelos de negociu.  Nel tema la educación hai un discursu xeneralizáu so les nueves tecnoloxíes. Tienen que tar en tolos llaos, y coño, na escuela tamién.  Pues nada, compramos ordenadores y metémoslos  na escuela. Prácticamente en toles escueles dAsturies tenemos un aula de venti ordenadores, con un servidor y una impresora láser de la de so madre, y prácticamente nadie fai nada con ellos. ¿Por qué? Primero porque la xente nun ta formada, y segundo porquel sistema falla continuamente.  Por exempu, tenemos una conexón a Internet que ye de cliente normal, cola diferencia que na escuela conectamos venticinco equipos a la vez, intentando entrar toos en PuertuAsturies a la vez, y claro, ye daqué  imposible.  Y agora colos portátiles estos, ye una cuestión mui curiosa, porque al final quieren convertinos en comerciales, yo nun quería falar de modelu de negociu pero al final quieren convertime nun comercial, quieren que-yos enseñe a usar Windows a los neños, y bono, ye como enseñálos a fumar, nun sé …    Ye dicir, ¿cuál ye loxetivu de formar nuna escuela con ordenadores? Pues una alfabetización dixital, que llamen, que ye saber desenvolvese nesti mundu de les nueves tecnoloxíes, de les  redes, del accesu a los dispositivos, ¿non?  Sí, sí, pero con Windows ¿eh?  Y la entruga ye, ¿por qué Windows?¿por qué non otru?  Primera, bueno porque Windows ye más barato…, ye lo quusa la xente…, ye nun sé qué… son coses que se suelen decir.  Bono, ye lo quusa la xente… ye verdá…, los neños tamién usen videoconsoles y nun les tenemos na escuela, nun los enseñamos a utilizar videoconsoles… de momentu…, hasta que nun haya otru pautu electoralista per ehí.    Lo que senseña a los  neños con Windows, nel mio cole estudien tres llingües, inglés, castellanu y asturianu, sólo lu pueden usar nuna llingüa, sólo lu pueden usar en castellán, porque sinon tendríen que pagar la llicencia otra vez, ninglés, porque por supuestu nun lu van poder utilizar nasturianu a nun ser que pague una burradal gobiernu desti pais, que nun lo va facer.    Si lo que se-yos enseña con esi software nun val pa utilizar otru, nun merez la pena. Nun merez la pena enseñálo. ¿Pa qué lo vas facer?  Los que tan en sestu de primaria, cuando acaben nel institutu, el sistema operativu col que se van enfrentar nun va ser yal Windows xp que yel que tenemos, ol siete o lo que seya, colo cual van tener que readaptase otra vez.    Si lo que-yos enseñamos agora con Windows val pa los siguientes, entós ye que los escritorios son más o menos asemeyaos, entós ¿por qué nun utilizamos lotru, el llibre? Que además sí que podemos facer que los neños, cuando accedan al ordenador lu vean ninglés nes  clases dinglés, lu vean en castellán nes clases de castellán y lu vean nasturianu nes clases dasturianu, y senfrenten a una intezfaz nasturianu nes clases dasturianu, que ye una de les coses nes que Softastur tamos metíos.    Y curiosamente los paquetes educativos del software llibre son infinitamente más potentes que los paquetes privativos. Por exemplu pa llectura utilízase el programa Pipo va a nun sé onde, y resulta que la personalización que puedes facer desi programa ye mínima. En sin  embargu, si vas al software llibre puedes editar, y personalizar la clase. El maestru puede utilizar esos programes como quiera, cortar y pegar, como se fizo tola vida coles fiches.    Y nel casu dAsturies el software llibre na educación ye mui importante, ye la única manera daverase a les nueves tecnoloxíes que falen nasturianu.      Un asistente  Ye la canal pa la normalización del asturianu, que la mocedá pueda acceder a les nueves tecnoloxíes nasturianu ye,  probablemente, más importante quotros elementos como la lliteratura, por exemplu.        Otru asistente  En sin embargu ehí alcontramos de frente a lalministracuón del Principáu. Yo llevol mantenimientu de dalgún institutu, y en dellos convencí al director pa usar el software llibre, porque nun costaba la llicencia. Y llegó a ponese, pero cuando ya taben más o menos, el Principáu dAsturies compró pa cada ordenador de tolos colexos una llicencia de Xp. Y nada, por orden del director, evidentemente, quité Llinux.  Si ehí hubiérase  respetaol fechu de pagar la llicencia…, y Microsoft nun fuera mui llistu, que sabe que onde primero tien quactuar ye na educación, y prácticamente les regala, porque lo que ta faciendo ye, evidentemente, garantizasel futuru.      Xandru Armesto  Y eso ye enseñar a fumar.      Poli Mencía  Yo nun sé si ye lícito que lAlministración contrate software priváu.      Un asistente  Yo lo que veo ye que ye  acoyonante lestáu nel que tamos agora mesmo, con una blogosfera con una calidá ablucante, con un sistema operativu nasturianu, col Eslema, col que puedes ver cualquier web nasturianu.  Tamos nun momentu quhai años nun soñáramos.  Lotru día hasta provocabal mio compañeru de trabayu diciendo-y: mira, punxeron La Nueva España nasturiano, ¡méca! y El Comercio tamién.      Otru asistente  Ónde vamos a parar. Lacabóse ye ésto.      Poli Mencía  Tenemos que cortar yá. Creo que la tertulia fue un éxitu, tamos equí hasta de pie. Nun cabemos.  Bueno, pa concluir, lo importante ye que la educación adopte modelos de software llibre, o polo menos dar alernatives a la xente. Porque no que yel marcu, digamos de negociu, pueden combinase les dos alternatives. Y que pa la llingua asturiana paez quel camín nesti momentu yel del software llibre, como pa cualquier llingua que seya pequeña.  Porque, por exemplu, comentabeis  antes el tema de la traducción, el costu de poner el gallego en Microsoft paezme que fue dun millón deuros, y en Cataluña dalgo pol estilu. Más el caltenimientu, porque pa cada versión nueva tienes que volver a pagar. Vamos, pa quien sencarga de facer eses coses ye un negociu redondu.  Y dendel puntu de vista míu lAlministración sí que debería apostar claramente por modelos de negociu llibre, porque, como decíais, nun ye solol tema les perres, sinon que ye tamién el conocimientu.  Y nada,  agradecevos a toos la presencia equí. Y anunciar que la prósima charra va ser el mes que bien, sobre la incineradora. Hasta más ver. 